
[bookmark: _Hlk80115077]Par ierosinājumu grozīt Ministru kabineta 2011. gada 16. novembra rīkojumu Nr. 608 “Par valsts nekustamā īpašuma “Matroži”, Sakas pagastā, Pāvilostas novadā, nodošanu Pāvilostas novada pašvaldības īpašumā”

[bookmark: _Hlk113958499]Pamatojoties uz  Ministru kabineta 2011. gada 16. novembra rīkojumu Nr. 608 “Par valsts nekustamā īpašuma “Matroži” Sakas pagastā, Pāvilostas novadā, nodošanu Pāvilostas novada pašvaldības īpašumā” un  2012. gadā 3. februārī  parakstīto nekustamā īpašuma “Matroži”, Sakas pagasts nodošanas un pieņemšanas aktu, 2012. gada 2. augustā īpašums - “Matroži” Sakas pagastā, Dienvidkurzemes novadā (turpmāk – Nekustamais īpašums), reģistrēts zemesgrāmatā uz pašvaldības vārda.
Nekustamais īpašums sastāv no zemes vienības ar kadastra apzīmējumu 64860130060 platībā 17700 m2, un  ēkām ar kadastra apzīmējumiem 64860130060001 kazarma, 64860130060002 dzīvojamā ēka, 64860130060004 pirts, 64860130060005 dīzeļģenerātora ēka, 64860130060006 šķūnis, 64860130060007 dārzeņu noliktava un 64860130060008 tehniskā telpa.
Ministru kabineta rīkojumā noteikts, ka īpašums izmantojams autonomās funkcijas veikšanai – gādāt par savas administratīvās teritorijas labiekārtošanu un sanitāro tīrību - zaļo zonu ierīkošanu un uzturēšanu.
Izveidojot Dienvidkurzemes novadu, radās vairākas iespējas izmantot Nekustamo īpašumu pašvaldības iedzīvotāju un tūristu vajadzībām. Sagruvušās ēkas var atjaunot un izmantot, rīkojot bērniem, jauniešiem kā arī pārējiem iedzīvotājiem dažādas nometnes. Pašvaldībā dzīvo Ukraiņu bēgļi t.sk. arī bērni un  jaunieši, kuru atpūtu varētu nodrošināt pie jūras. Pašvaldībai sakārtojot Nekustamo īpašumu, minētās iespējas varētu nodrošināt.
Pašreizējā autonomā funkcija atļauj veikt Nekustamā īpašuma sakopšanu, tas ir gružu novākšanu un zāles nopļaušanu, lai varētu veikt zaļo zonu ierīkošanu ir jāveic  ēku, kas ir sagruvušas, atjaunošanu. Papildinot ar pašvaldības autonomām funkcijām atļauto izmantošanu, būs iespēja Nekustamajā īpašumā veikt darbības - veicināt sporta un tūrisma attīstību, kā arī sekmēt saimniecisko darbību.
2023. gada 25. janvārī pašvaldība nosūtīja Valsts kancelejai iesniegumu (reģ. Nr. DKN/2023/4.8/8 -N) ar lūgumu papildināt vai mainīt nodotā Nekustamā īpašuma izmantošanas funkcijas. Iesniegums tika pārsūtīts Vides aizsardzības un reģionālās attīstības ministrijai. 2023. gada 6. februārī saņemta atbilde no Vides aizsardzības un reģionālās attīstības ministrija (reģ. nr. DKN/2023/4.8/42-S), ka tikai domes kompetencē ir lemt par Nekustamā īpašuma turpmāko izmantošanu. 
Pamatojoties uz minēto un Pašvaldību likuma 4. panta pirmās daļas 6. punktu, 7.punktu, 8. punktu, 12. punktu, 20. punktu  un  10. panta pirmās daļas 16. punktu, 19. punktu
Dienvidkurzemes novada pašvaldības dome NOLEMJ:
1. Lūgt grozīt 2011. gada 16. novembra Ministru kabineta rīkojumu Nr. 608 “Par valsts nekustamā īpašuma ”Matroži” Sakas pagastā, Pāvilostas novadā, nodošanu Pāvilostas novada pašvaldības īpašumā” papildinot ar sekojošām pašvaldības autonomām funkcijām:
1.1. gādāt par iedzīvotāju veselību — īstenot veselīga dzīvesveida veicināšanas pasākumus un organizēt veselības aprūpes pakalpojumu pieejamību;
1.2. veicināt sporta attīstību, tostarp uzturēt un attīstīt pašvaldības sporta bāzes, atbalstīt sportistu un sporta klubu, arī profesionālo sporta klubu, darbību un sniegt atbalstu sporta pasākumu organizēšanai;
1.3. veikt darbu ar jaunatni;
1.4. sekmēt saimniecisko darbību pašvaldības administratīvajā teritorijā un sniegt tai atbalstu;
1.5. veicināt dabas kapitāla ilgtspējīgu pārvaldību un apsaimniekošanu, kā arī noteikt publiskā lietošanā esoša pašvaldības īpašuma izmantošanas kārtību, ja likumos nav noteikts citādi.


Domes priekšsēdētāja vietnieks
tautsaimniecības jautājumos	(paraksts*)	Aivars Galeckis


1. Lēmums nosūtāms: Vides aizsardzības un reģionālās attīstības ministrijai
1. Izpilddirektoram
1. Sakas pagasta un Pāvilostas pilsētas apvienības pārvaldes vadītājam
1. Nekustamo īpašumu speciālistei Annai Brūklei

